17 Ha u nahana ka mohlala oa Ezekiase, na u bona e ka ho na le ntho eo u tlamehang ho e tlosa e le hore e se ke ea senya kamano ea hao le Molimo? Ho hlakile hore ha re batle ho tšoana le batho ba lefatše lena ba sebelisang mecha ea puisano hampe, ’me ba nkela batho ba bang holimo. Ke ’nete , Bakreste ba bang ba ka bona ho le molemo ho sebelisa mecha ena ho buisana le metsoalle le litho tsa lelapa. Empa batho ba bang ba e sebelisa hampe ka ho buisana le batho bao ba sa ba tsebeng. Kapa ba qeta nako ba shebane le litšoantšo tsa batho kapa ba bala ka bona. Seo se ka senya nako e ngata haholo. Mokreste a ka ikhohomosa hobane batho ba rata lintho tseo a li behang mecheng eo ea puisano, hape a ka ’na a hloka thabo haeba ba sa li rate. Ak’u nahane feela moapostola Pauluse kapa Akuila le Prisilla ba qeta nako ea bona ba kenya linepe tsa bona mecheng ea puisano kapa ba sheba-shebana le seo ba bang ba se kentseng mecheng eo. Bibele e re Pauluse o ne a ‘tšoarehile ka matla haholo ka lentsoe.’ Hape Prisilla le Akuila ba ile sebelisa nako ea bona ba hlalosetsa ba bang “tsela ea Molimo ka mokhoa o nepahetseng haholoanyane”. (Lik. 18:4, 5, 26) Re ka ipotsa, ‘Na ke qoba ho nkela batho ba bang holimo le ho qeta nako e ngata ke etsa lintho tse se nang thuso?’—Bala Baefese 5:15, 16.